CELEX: 32006R1203
Language: lv
Date: 2006-08-09 00:00:00
Title: Komisijas Regula (EK) Nr. 1203/2006 ( 2006. gada 9. augusts ), ar ko groza V pielikumu Padomes Regulai (EK) Nr. 1440/2005 attiecībā uz noteiktu tērauda izstrādājumu daudzuma limitiem

10.8.2006   
            
            
               LV
            
            
               Eiropas Savienības Oficiālais Vēstnesis
            
            
               L 219/3
            
         KOMISIJAS REGULA (EK) Nr. 1203/2006
   (2006. gada 9. augusts),
   ar ko groza V pielikumu Padomes Regulai (EK) Nr. 1440/2005 attiecībā uz noteiktu tērauda izstrādājumu daudzuma limitiem
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 2005. gada 12. jūlija Regulu (EK) Nr. 1440/2005, kas attiecas uz noteiktu Ukrainas tērauda izstrādājumu importa ierobežojumu pārraudzību un ar ko atceļ Regulu (EK) Nr. 2266/2004 (1), un jo īpaši tās 5. pantu,
   tā kā:
   
               (1)
            
            
               Eiropas Kopiena un Ukrainas valdība 2005. gada 29. jūlijā parakstīja nolīgumu par noteiktu tērauda izstrādājumu tirdzniecību (2) (“nolīgums”).
            
         
               (2)
            
            
               Nolīguma 3. panta 3. punkts paredz, ka attiecīgajā gadā neizmantotos daudzumus var pārcelt uz nākamo gadu ne vairāk kā 10 % apmērā no attiecīgā daudzuma limita, kas noteikts nolīguma III pielikumā.
            
         
               (3)
            
            
               Saskaņā ar nolīguma 3. panta 4. punktu uz citām izstrādājuma grupām var pārcelt ne vairāk kā 15 % no attiecīgās izstrādājumu grupas daudzuma limita.
            
         
               (4)
            
            
               Ukraina informēja Kopienu par nodomu izmantot 3. panta 3. un 4. punkta noteikumus nolīgumā noteiktajā termiņā. Tāpēc atbilstoši Ukrainas prasībai jāveic vajadzīgie pielāgojumi daudzuma limitos 2006. gadam.
            
         
               (5)
            
            
               Tāpēc Regula (EK) Nr. 1440/2005 ir attiecīgi jāgroza,
            
         IR PIEŅĒMUSI ŠO REGULU.
   1. pants
   Regulas (EK) Nr. 1440/2005 V pielikumā noteiktos daudzuma limitus 2006. gadam aizstāj ar daudzuma limitiem, kas noteikti šīs regulas pielikumā.
   2. pants
   Šī regula stājas spēkā desmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2006. gada 9. augustā
      
         
            Komisijas vārdā —
         
            Komisijas loceklis
         
         Peter MANDELSON
      
   
   
      (1)  OV L 232, 8.9.2005., 1. lpp.
   
   
      (2)  OV L 232, 8.9.2005., 42. lpp.
   
   
      PIELIKUMS
      DAUDZUMA LIMITI 2006. GADAM
      
                  (tonnas)
               
            
                  Izstrādājumi
               
               
                  2006. gads
               
            
                  SA. Plakani velmējumi
               
            
                  SA1. Spoles
               
               
                  168 750
               
            
                  SA2. Biezās plāksnes
               
               
                  364 320
               
            
                  SA3. Citi plakanie velmējumi
               
               
                  109 125
               
            
                  SB. Gari izstrādājumi
               
            
                  SB1. Šķērssijas
               
               
                  32 639
               
            
                  SB2. Stieples stienītis
               
               
                  138 592
               
            
                  SB3. Citi gari izstrādājumi
               
               
                  251 554
               
            
                  
                     Piezīme: SA un SB ir izstrādājumu kategorijas.
                  SA1 līdz SA3 un SB1 līdz SB3 ir izstrādājumu grupas.